b'\n_START_ARTICLE_\nParton\n_START_PARAGRAPH_\nParton [part\xc3\xb3n] je v fiziki osnovni delec, ki se ga pri\xc5\xa1teva med kvarke ali gluone oziroma katerikoli delec, ki sestavlja hadrone. Ime izvira iz angle\xc5\xa1ke besede part, ki pomeni del.\n_START_SECTION_\nZgodovina\n_START_PARAGRAPH_\nPojem je uvedel ameri\xc5\xa1ki fizik in matematik Richard Phillips Feynman (1918\xe2\x80\x931988), v letu 1969, ko je analiziral trke visokoenergijskih hadronov. Pozneje so ugotovili, da partoni predstavljajo snov, ki je danes znana kot kvarki in gluoni. V fiziko osnovnih delcev je pojem parton Feynman vpeljal leta 1967 v povezavi s partonskim modelom, v katerem so pomembno vlogo igrali nami\xc5\xa1ljeni delci, ki bi se imenovali partoni. V tem modelu so bili hadroni predstavljeni kot to\xc4\x8dkasta telesa, ki jih je Feynman imenoval partoni. Za partone bi bila zna\xc4\x8dilna mo\xc4\x8dna interkcija. Sedaj je partonski model zamenjal model v katerem so kvarki in gluoni. Ta model opisuje kvantna kromodinamika.'